ཞི་ཅིན་ཕིང་གིས་ཝ་དབྱི་ནོ་བརྒྱུད་དེ་ཙུང་ཐུང་ཕུའུ་ཅིན་ལ་བརྩེ་བའི་འཚམས་འདྲི་དང་སྨོན་འདུན་བཟང་པོ་ཞུས།ཞི་ཅིན་ཕིང་གིས་བསྟན་དོན།ཀྲུང་གོ་དང་ཨུ་རུ་སིའི་འབྲེལ་བ་ལོ་རྒྱུས་ཀྱི་དུས་སྐབས་གསར་པར་གནས་ཡོད།མིག་སྔའི་འཛམ་གླིང་གི་གནས་བབ་འོག་ཏུ།ཀྲུང་གོ་དང་ཨུ་རུ་སི་ཕྱོགས་གཉིས་ཀྱིས་རྒྱལ་ཁབ་གཉིས་ཀྱི་མཐུན་རྐྱེན་ཚང་ཞིང་དང་སྲ་བརྟན་ཡིན་པའི་གྲོགས་པོའི་འབྲེལ་བར་གཅེས་སྤྲས་ཆེན་པོ་བྱེད་བཞིན་ཡོད་པ་དང་།འགྱུར་བ་སྤུ་ཙམ་ཡང་མེད་པར་ཁྱབ་ཁོངས་སོ་སོའི་མཉམ་ལས་ཟབ་སྤེལ་བྱེད་བཞིན་ཡོད།ཕྱོགས་གཉིས་ཀྱིས་རྒྱལ་ཁབ་གཉིས་ཀྱི་ནུས་ཁུངས་དང་གསར་གཏོད་སོགས་ཁྱབ་ཁོངས་ཀྱི་མཉམ་ལས་གཏིང་ཟབ་ཏུ་སྤེལ་ནས།རྒྱུད་གཅིག་ལམ་གཅིག་འཛུགས་སྐྲུན་དང་ཡོ་རོབ་གླིང་དང་ཨེ་ཤ་ཡའི་དཔལ་འབྱོར་མནའ་འབྲེལ་གྱི་སྦྲེལ་མཐུད་མཉམ་ལས་ཇེ་མགྱོགས་སུ་གཏོང་དགོས་པ་དང་།རྒྱལ་སྤྱིའི་ལས་དོན་ཁྲོད་ཀྱི་འབྲེལ་འདྲིས་མཐུན་སྦྱོར་སྔར་ལས་ཇེ་ཟབ་ཏུ་གཏོང་དགོས།ཕྱོགས་གཉིས་ཀྱིས་དུས་རིམ་རྗེས་མའི་རྒྱལ་ཁབ་གཉིས་ཀྱི་མཐོ་རིམ་འགྲོ་འོང་ལ་ཇུས་འགོད་བཟང་པོ་དང་བཀོད་སྒྲིག་བཟང་པོ་བྱས་ནས།དུས་རབས་གསར་པའི་ཀྲུང་གོ་དང་ཨུ་རུ་སིའི་འབྲེལ་བ་རིམ་པ་གསར་པ་ཞིག་ཏུ་བསླེབ་པར་བྱེད་དགོས་ཟེར།